|  |  |  |
| --- | --- | --- |
| 5colorrgbsmallwy | **Oktatási Hivatal****BUDAPESTI PEDAGÓGIAI OKTATÁSI KÖZPONT** | 1088 Budapest, Vas u. 8.Telefon: (+36 1) 374-2252Honlap: [www.oktatas.hu](http://www.oktatas.hu)E-mail: Versenyek.POKBudapest@oh.gov.hu |

**VERSENYKIÍRÁS**

**Az Oktatási Hivatal által támogatott**

**FŐVÁROSI ÁLTALÁNOS ISKOLAI INFORMATIKA ALKALMAZÓI VERSENY**

**2018/2019. tanév**

**A verseny pedagógiai célja**

A versenyre való felkészülés során a tanulók szerezzenek minél nagyobb jártasságot az irodai alkalmazások mindennapos felhasználási lehetőségeiről. A versenyen részt vevő tanulók bizonyítsák felkészültségüket érdekes gyakorlati feladatok megoldásával és mutassák be az általános informatikai ismereteiket.

**A verseny korcsoportja és kategóriái**

• **I. korcsoport (5-6. évfolyam)** **kategóriái**:

o Grafika

o Grafika és szövegszerkesztés

• **II. korcsoport (7-8. évfolyam**) **kategóriái:**

o Szövegszerkesztés

o Prezentációkészítés (vektorgrafikával)

o Táblázatkezelés

**A verseny jellege, részei**

A döntő időtartama 90 perc.

A verseny döntőjén a tanulók két területen mérik össze tudásukat:

* *Általános informatikai ismeretek* (külön az 5-6. és 7-8. évfolyam esetén).
A rendelkezésre álló idő: 30 perc, az értékelésben 1/3 részben került beszámításra.
* *Gyakorlati ismeretek* (a hétköznapi életből vett érdekes gyakorlati feladatsor megoldása számítógéppel).
A rendelkezésre álló idő: 60 perc, az értékelésben 2/3 részben kerül beszámításra.

**A verseny fordulói**

A verseny háromfordulós, felmenő rendszerű. Az első fordulót (iskolai) az iskolák, a második fordulót a kerületek informatika munkaközössége szervezi és rendezi meg, saját versenyszabályzata alapján.

A harmadik fordulót (fővárosi döntőt) a Budapesti Pedagógiai Oktatási Központ rendezi. A kerületi munkaközösség kategóriánként két-két tanulót nevezhet a fővárosi döntőbe. Egy tanuló csak egy kategóriában indulhat.

* + iskolai forduló – időpontját az iskola határozza meg
	+ kerületi forduló – javasolt időpont: 2019. március 11-12.
	+ fővárosi döntő: 2019. április 15-16.

**A fővárosi döntő helyszínei**

|  |  |  |
| --- | --- | --- |
| **Kategória** | **Időpont** | **Helyszín** |
| I. Grafika  | 2019. 04. 15. | Áldás Utcai Általános Iskola |
| I. Szövegszerkesztés és grafika  | 2019. 04. 15. | XVI. ker. Jókai Mór Általános Iskola |
| II. Grafika | 2019. 04. 15. | Budapesti Fazekas Mihály Gyakorló Általános Iskola és Gimnázium |
| II. Prezentáció (vektorgrafikával)  | 2019. 04. 16. | Újlak Utcai Általános, Német Nemzetiségi és Magyar-Angol Két Tanítási Nyelvű Iskola |
| II. Szövegszerkesztés  | 2019. 04. 16. | Szent István Gimnázium |
| II. Táblázatkezelés | 2019. 04. 16. | Budapesti Fazekas Mihály Gyakorló Általános Iskola és Gimnázium |

**A verseny ismeretanyaga, a felkészüléshez felhasználható irodalom**

A verseny ismeretanyagát a versenykiírás „*FIAT-ismeretanyag*” elnevezésű melléklete tartalmazza.

Felkészüléshez ajánlott: a Fővárosi általános iskolai informatika alkalmazói verseny korábbi éveinek feladatai (<http://informatika.fazekas.hu/fiat/>).

**A fordulók feladatainak rövid ismertetése**

A gyakorlati részben 1-2 feladat számítógépen történő megoldása a feladat. A feladatok a hétköznapi élethez kapcsolódó érdekesebb problémákat dolgoznak fel (60 perc). Az általános informatikai ismeretek mérése teszt kitöltésével történik (30 perc). A teszt elméleti anyaga független a szoftverektől, nem azok ismeretét méri.

**ÚJ KATEGÓRIA!**

A 2018/2019. tanévben először kerül meghirdetésre a ***II. korcsoport (7-8. évfolyam) részére a Grafika*** kategória.

A verseny időtartama a kerületi és fővárosi fordulóban is 90 perc. A diákoknak előre kiadott témában kell a rendelkezésre álló idő alatt a Paint program használatával szabad rajzot készíteni.

A kategóriához nem tartozik elméleti teszt és feladatsor. A rajzokat háromfős zsűri értékeli esztétikai szempontok figyelembevételével.

A kategória kerületi fordulójának témája: nemzeti parkok

A döntő témája: Budapest nevezetességei

**Választható szoftverek**

Grafika kategória: A Windows 7-tel bevezetett Paint felülete

Alkalmazói programok: a helyszín által biztosított MS Office 2013 vagy 2016

A kerületi versenyeken elérhető szoftverekről bővebb információt az adott kerület munkaközösség- vezetőjétől lehet kérni.

A különböző versenyhelyszínek vállalják, hogy a versenyzőknek szükség esetén segítenek a helyszínen biztosított operációs rendszer használatában, a fájlok mentésében.

**A nevezés módja**

A fővárosi döntőre a kerületi **munkaközösség-vezető** nevezi a tanulókat az Oktatási Hivatal Budapesti Pedagógiai Oktatási Központ Tehetségháló portálon. ([www.tehetseghalo.hu](http://www.tehetseghalo.hu))

A fővárosi döntőn való részvétel feltétele az Oktatási Hivatal központi nevezési lapjának és a szülői hozzájáruló nyilatkozat helyszínen történő leadása.

Kerületenként és kategóriánként 2-2 tanuló juthat a döntőbe.

A fővárosi forduló 6 kategóriájába legfeljebb 276 tanuló nevezhető.

**Nevezési határidő:** 2019. március 22.

**A versenyre nevezési díj nincs.**

**A verseny díjai**

Kategóriánként az I., II. és III. helyezett oklevelet kap és könyvutalványban részesül az Oktatási Hivatal központi díjátadó ünnepségén.

**Ütemterv**

|  |  |
| --- | --- |
| **Határidő** | **Feladat** |
| 2019. március 5-ig | Iskolai forduló időpontja |
| 2019. március 11-12. | A kerületi versenyek ajánlott időpontja  |
| 2019. március 22.  | Nevezés a döntőre: <http://www.tehetseghalo.hu/> |
| 2019. március 25.  | Nevezések összesítése |
| 2019. március 26.  | A versenyzők kiértesítése |
| 2019. április 15-16. 14.00  | Fővárosi döntő |
| 2019. május 2. 15.00  | Eredményhirdetés |
| 2019. június 5. | Központi díjátadó ünnepség  |

**A versenyrendező neve, címe, elérhetősége**

Budapesti Pedagógiai Oktatási Központ

1088 Budapest, Vas u. 8.

**Szakmai felelős**

*László Nikolett Viktória*

Budapesti Fazekas Mihály Gyakorló Általános Iskola és Gimnázium

E-mail: laszlonv@fazekas.hu

Telefon: +36-1-210-1030/246

**Kapcsolattartó**

*Szikszai Imréné*

Budapesti Pedagógiai Oktatási Központ

E-mail: szikszai.imrene@oh.gov.hu vagy Versenyek.POKBudapest@oh.gov.hu

Telefon: +36-1-374-2252

Budapest, 2018. október 1.

Lánczky Edit

főosztályvezető

Oktatási Hivatal Budapesti Pedagógiai Oktatási Központ